b"\n_START_ARTICLE_\nWaktu solat\n_START_SECTION_\nSolat Zohor\n_START_PARAGRAPH_\nWaktu Zohor/Zuhur (\xd8\xb8\xd9\x87\xd8\xb1) bermula daripada gelincir matahari dari kedudukan tengah langit hingga bayang-bayang suatu benda menyamai panjangnya. Secara umumnya, zohor bermula apabila bayang-bayang sudah cenderung ke arah barat.\n_START_SECTION_\nSolat Asar\n_START_PARAGRAPH_\nWaktu Asar (\xd8\xb9\xd8\xb5\xd8\xb1) bermula apabila sesuatu bayang objek melebihi kepanjangan sebenar sehingga matahari mula terbenam._NEWLINE_Haram menta'khirkan atau melewatkan solat asar sehingga tinggal waktu yang tidak sempat untuk dikerjakan.\n_START_SECTION_\nSolat Maghrib\n_START_PARAGRAPH_\nWaktu Maghrib (\xd9\x85\xd8\xba\xd8\xb1\xd8\xa8) bermula apabila matahari terbenam (hilang bentuk bulatannya) hingga hilang cahaya kemerahan di kaki langit._NEWLINE_Bagi kawasan atau negeri yang tidak hilang cahaya tersebut (kawasan seperti kutub), maka dikira kadar panjang atau tempoh yang sama bagi kawasan atau negeri yang berhampiran yang mengalaminya.\n_START_SECTION_\nSolat Isyak\n_START_PARAGRAPH_\nWaktu Isya'/Isyak (\xd8\xb9\xd8\xb4\xd8\xa7\xd8\xa1) bermula apabila hilang cahaya merah di kaki langit hingga terbit fajar sadiq. Waktu isya adalah waktu solat yang paling lama iaitu sepanjang malam.\n_START_SECTION_\nSolat Subuh\n_START_PARAGRAPH_\nWaktu Subuh (\xd8\xb5\xd8\xa8\xd8\xad) bermula dari naik fajar sadiq sehingga terbitnya matahari atau dikenali sebagai Syuruk."